**รายละเอียดแผนการรับนักศึกษาใหม่ ประจำปีการศึกษา 2560**

**สาขาวิชาเทคโนโลยียางและพอลิเมอร์ คณะวิทยาศาสตร์และเทคโนโลยี**

1. ชื่อหลักสูตร

ชื่อภาษาไทย หลักสูตรวิทยาศาสตรบัณฑิต สาขาวิชาเทคโนโลยียางและพอลิเมอร์

 ชื่อภาษาอังกฤษ Bachelor of Science Program in Rubber and Polymer Technology

 **ชื่อปริญญาและสาขาวิชา**

ชื่อเต็มภาษาไทย วิทยาศาสตรบัณฑิต (เทคโนโลยียางและพอลิเมอร์)

 ชื่อย่อภาษาไทย วท.บ. (เทคโนโลยียางและพอลิเมอร์)

 ชื่อเต็มภาษาอังกฤษ Bachelor of Science Program in Rubber and Polymer Technology

 ชื่อย่อภาษาอังกฤษ B.Sc. (Rubber and Polymer Technology)

1. **ลักษณะสาขาวิชา**

 สาขาเทคโนโลยียางและพอลิเมอร์ มุ่งเน้นการจัดการเรียนการสอนในศตวรรษที่ 21 โดยใช้เทคโนโลยีและนวัตกรรม ด้านการพัฒนาผลิตภัณฑ์จากยางพารา ยางสังเคราะห์ พลาสติกและพอลิเมอร์ ได้แก่ การศึกษากระบวนการผลิตและสมบัติของยางธรรมชาติรวมทั้งยางสังเคราะห์ การสังเคราะห์พอลิเมอร์ การศึกษาคุณสมบัติของสารเคมีสำหรับอุตสาหกรรมยางและพลาสติก การปรับปรุงสมบัติของยางและพอลิเมอร์ รวมถึงกระบวนการแปรรูปและเทคโนโลยีในการแปรรูปผลิตภัณฑ์จากยางและพอลิเมอร์ต่าง ๆ เพื่อมุ่งเน้นให้นักศึกษามีทักษะ ความรู้ ความเชี่ยวชาญในด้านเทคโนโลยีพอลิเมอร์และกระบวนการแปรรูปผลิตภัณฑ์ โดยมีปัจจัยสนับสนุนการเรียนการสอนด้านการวิเคราะห์สมบัติทางฟิสิกส์ของยางและพอลิเมอร์ ด้วยเครื่องทดสอบเฉพาะทางและเครื่องมือวิทยาศาสตร์ชั้นสูง จึงทำให้บัณฑิตที่จบจากสาขาเทคโนโลยียางและพอลิเมอร์เป็นผู้มีความรู้เฉพาะทางและมีทักษะการปฏิบัติที่ดีเยี่ยม จนเป็นที่ยอมรับในอุตสาหกรรมยางและพอลิเมอร์ทั้งระดับประเทศและนานาชาติ

1. **แนวทางการประกอบอาชีพและศึกษาต่อ**

1. นักวิทยาศาสตร์

2. นักวิจัยและพัฒนา

3. เจ้าหน้าที่ห้องปฏิบัติการ

4. ผู้ควบคุมดูแลการผลิตในสถานประกอบการด้านเทคโนโลยียางและพอลิเมอร์

5. ที่ปรึกษาด้านเทคโนโลยียางและพอลิเมอร์

6. อาจารย์และบุคลากรทางการศึกษา

7. ประกอบอาชีพอิสระ

1. **คุณสมบัติของผู้เข้าศึกษา**

1. เป็นผู้สำเร็จการศึกษาระดับมัธยมศึกษาตอนปลาย แผนการเรียนวิทยาศาสตร์-คณิตศาสตร์ หรือประกาศนียบัตรวิชาชีพ (ปวช.) สาขาวิชาเทคโนโลยีการยาง เทคโนโลยีฐานวิทยาศาสตร์หรือสาขาวิชาที่เกี่ยวข้อง

2. เป็นผู้สำเร็จการศึกษาระดับประกาศนียบัตรวิชาชีพชั้นสูง (ปวส.) สาขาวิชาเทคโนโลยีการยาง หรือสาขาวิชาที่เกี่ยวข้อง โดยวิธีเทียบโอนผลการเรียน

3. ทั้งข้อ 2.2.1 และ 2.2.2 จะต้องมีคุณสมบัติอื่น ๆ ตามข้อบังคับมหาวิทยาลัยเทคโนโลยีราชมงคลศรีวิชัย ว่าด้วยการศึกษาระดับปริญญาตรี

**การคัดเลือกผู้เข้าศึกษา**

 - โดยวิธีการรับตรงในระบบโควตา

 - โดยวิธีการสอบคัดเลือกของมหาวิทยาลัย

 - โดยวิธีการสอบคัดเลือกผ่านสำนักงานคณะกรรมการการอุดมศึกษา

1. **ภาพกิจกรรม**

****



****

